Deinze
<s>Deinze je općina od 43,922 stanovnika i grad od 7,177 stan.na sjeveru Belgije u Provinciji Istočna Flandrija.</s>

<s>Pored samog Deinza u sastavu općine su i naselja (podopćine); Astene (5,010 stan.), Bachte-Maria-Leerne (2,144), Gottem (623), Grammene (1,003), Hansbeke (2,107), Landegem (3,493), Meigem (829), Merendree (2,030), Nevele (2,875), Petegem-aan-de-Leie (10,232), Poesele (468), Sint-Martens-Leerne (1,080), Vinkt (1,451), Vosselare (1,468), Wontergem (999) i Zeveren (914).</s>

<s>Geografske karakteristike</s>

<s>Deinze se prostire duž rijeke Lys, udaljen od Genta oko osamnaest km zapadno.</s><s>On je raskršće autoputeva Gent-Kortrijk i Oudenaarde-Brugge, i stanica na pruzi Kortrijk-Gent-Bruxelles.</s>

<s>Historija</s>

<s>Pretpostavlja se da je nastao kao germansko naselje za Velike seobe naroda.</s>

<s>Status grada je dobio još 1241. godine, što mu je omogućilo da ima grb i podigne bedeme.</s><s>Oni su bili uzrok pravne podvojenosti, dva dijela grada, Deinze-binnena unutar bedema i onog izvan zvanog Deinze-buiten, koja je potrajala sve do francuske uprave.</s><s>Zahvaljujući manufakturnoj proizvodnji tkanina tokom 16. vijeka - Deinze-binnen se razvio u uspješno trgovište.</s>

<s>Istovremeno je za 16 i 17. vijeka bio česta meta oružanih sukoba i pljački.</s><s>Naročito je propatio za Devetogodišnjeg rata (1688.-1697.) kad se dobar dio stanovnika razbježao.</s>

<s>Stanje se stabiliziralo u 18. vijeku za austrijske uprave.</s>

<s>Kad je 1839. izgrađena željeznička pruga Oudenaarde-Gent i Deinze je dobio stanicu, tad je i prokopan kanal Schipdonk pa je postao povezaniji.</s><s>Osnivanje tvornice svile i tvornice dječjih igračaka i kolica krajem 19. vijeka omogućilo mu je da se razvije u uspješan provincijski 
gradić.</s>

<s>Za administrativne reforme 1977., koja je za cilj imala okrupnjavanje općina - Deinze je značajno proširio teritorij, kooptiranjem dotadašnjih općina; Astene, Bachte-Maria-Leerne, Gottem, Grammene, Meigem, Petegem-aan-de-Leie, Sint-Martens-Leerne, Vinkt, Wontergem i Zeveren.</s>

<s>Novo proširenje izvršeno je 2019. spajanjem sa općinom Nevele, tad su u Deinze kooptirana naselja Hansbeke, Landegem, Merendree, Poesele, Vosselare i sam Nevele.</s>

<s>Izvori</s>

<s>Vanjske veze</s>

<s>Deinze (službene stranice) 
Gradovi u Belgiji
Opštine u Belgiji</s>

